**Обсадите в европейско-османския конфликт, XV-XVIIв.**

**(Белград – 1440, 1456, 1521, 1688г.; Виена – 1529, 1683г.)**

**Обсада на Белград (1440г.)**

След смъртта на крал Алберт на **27 септември 1439г.** в Унгария избухнала истинска гражданска война. Кралица Елисавета, неговата съпруга, по това време е била бременна. Поради това положение унгарските аристократи започнали да търсят съпруг за нея. За тази позиция имало много претенденти, между които и сръбският деспот Джурадж Бранкович. Той, поради факта, че е бил прекалено стар, лобирал за сина си Лазар. В крайна сметка кралицата била отредена на полския крал Владислав I Ягело.

Кралицата родила сина си и била готова за борба, която да му отреди престола. И двете страни имали своите твърди привърженици. През **1440г.** Владислав бил коронован за унгарски крал, но с това не били приключени сблъсъците на интереси. Кардинал Юлиано Чезарини се опитал да помири враждуващите страни, действайки в съюз с католическата църква, която искала на настъпващите турци да бъде противопоставена обединена християнска войска. Неговите усилия обаче не били увенчани с успех. Унгарските крепости на юг, включително и Белград, били оставени на собствената си съдба. Края на  4-тото  десетилетие на 15в. заварил Белград изправен пред опасността от директно турско нападение. В **1438г.** турците вече са завзели голяма част от Сърбия, а през юни следващата година, след тримесечна обсада, е превзета и деспотската столица Смедерево. Белград още не е нападнат, но предвид започнатата турска експанзия на север, нападение можело да бъде очаквано. Турският поход към Белград, предвождан от султан Мурад II, започнал през пролетта на **1440 г.** Явно първите турски бойци са достигнали крепостните стени на Белград в края на април. За нападението на крепостта била извършена грандиозна подготовка. Събрана е войска от европейските и азиатските провинции на империята, наброяваща най**-**вероятно около 20 хил. човека и снабдена с обичайните за онова време съоръжения. Заради трудния транспорт и лошите пътища много от съоръженията са изграждани под самите стени на града. Градът е бил обсаден от всички страни, включително и откъм реката. Десетина турски кораба са били пратени по Дунав и Сава с цел да бъде прекъсната връзката с Унгария. Пред стените на града сухопътните турски войски образували обсада, зад която установили стан за войската.

Турците достигнали Белград най**-**вероятно в края на **април 1440г.** Вероятно наброявали около 100 хиляди души. Първи са пристигнали четите на акънджиите, предвождани от Али бег. През **1440г.** Белград е бил добре укрепен за времето си град. По времето на деспот Стефан са били издигнати нови укрепления. Изглежда, градът е бил снабден и с отбранителна артилерия. Броят на защитниците не е известен, естествено в отбраната са участвали и жителите на града – унгарци, сърби, дубровничани и други. Според Бертрандо де ла Рокиер, тогавашният Белград е можел да побере 5**-**6хил. човека. Реалният им брой обаче не е известен, като може да е бил и значително по**-**малък. Отбраната е била ръководена от градкия капитан

Йован Таловац, рицар от ордена на св. Йоан. Предната линия на обсадния кръг изглежда е представлявала ров, служещ за предпазване от евентуално нападение на обсадените. След това били съоръженията, пригодени за разрушаване на крепостните стени. След печалните събития в Унгария и борбите около престола, подготовката за изпращане на помощ започнала тогава, когато градът вече се намирал под сериозна обсада. В тази ситуация бранителите можели да разчитат само на собствените си войски. На **17 юни** полският крал Владислав започнал приготовления за поход срещу турците, но вече било прекалено късно.

**Обсада на Белград (1456г.)**

Втората голяма обсада на крепостта Белград, продължила **от 4 до 22 юли**. След падането на Цариград, в най-голям противник на султана на Запад се превърнало Унгарското кралство. Султан Мехмед II събрал голяма войска с намерението да превземе Смедерево – столицата на сръбския деспот Джурадж Бранкович и Белград – най**-**значимата унгарска крепост на южната ѝ граница. След превземането на Ново Бърдо султан Мехмед прекарва зимата на **1455**-**1456г.** в планиране на още по**-**голяма експанзия срещу Сърбия иУнгария. Турците вярват, че най**-**сполучливо по пътя към Унгария ще преминат, ако преодолеят Белград по Дунав. Когато те бъдат превзети,

пътят към Будапеща ще бъде отворен. Западните автори и някои модерни историци свидетелстват с известно преувеличение, че повече от 180 хиляди души са подготвени, и че султанът разполага с 200 речни кораба, пратени по Дунав и събрани във Видин. Германски извори от края на август **1456г.** свидетелстват, че Мехмед не е имал повече от 20**-**тина лодки. В края на юни и началото на юли Хунияди активно съпътства и

наблюдава турските кораби по Дунав и техните сили, за да прецени кога ще пристигнат и да съобщи и подготви града. Той планира да концентрира силите си в Ковин (нам. се на 40 мили от Белград), откъдето има изглед към вливането на Морава и Дунав, което е обичайната точка на отправяне на унгарските сили срещу турците. (!) Хунияди се обръща към Джовани да Капистрано, за да го подпомогне, но за да сформират качествено своята войска, са им нужни седмици, а султанът приближава с пълна скорост. На **02 юли** с около 2800 души Капистрано е тържествено посрещнат в Белград. Хунияди му предлага да остави част от войската си в Белград и да замине заедно с

останалите за Ковин. На това се възпротивяват и Капистрано остава в Белград. След всички церемонии Капистрано се спуска по Дунав с 3 лодки, пълни с войници. Малко след неговото отплаване Михаил Силаги научава, че турската флотилия се е запътила западно от Ковин, без Хунияди да има възможност да ги пресрещне. Той незабавно информира Капистрано да се присъедини към Хунияди и хората му. За съжаление Капистрано с войската му трябва да се завърнат през нощта до Белград по суша.

Християнската общност, католическата вяра, местното население, Унгарското кралство са поставени пред огромна опасност. „Ако кралят на Унгария, принцове и барони, прелатите на кралството не желаят саморазправа с турците, трябва да се отзоват в Белград или да изпратят помощни сили.” – Из писмо от Капистрано до Карвахал.

На **03 юли** турската армия вече можела да бъде видяна в околностите на Белград, но тъй като бавно стягали обръча около крепостта, Капистрано успял да я напусне, за да се свърже с градовете на север и запад и да опита да доведе подкрепление. Едва на **07 юли** основното тяло на турската войска вече било разположено под стените на Белград. По това време Хунияди бил заел позиция по левия бряг на Дунав, на срещуположната страна на крепостта, очакващ в агония помощ от унгарски войски. За онова време крепостта Белград е смятана за една от най**-**яките в Европа. Разположена между Дунав и Сава, на десните брегове и на двете реки, издигната високо над тях, крепостта е устояла на много нападения, включително и на обсадата, продължила 6 месеца, от бащата на Мехмед – Мурад II, 16 години по**-**рано. За турците, вече превзели

Константинопол, крепостните стени на Белград са изглеждали със сигурност като работа за две седмици, и звукът от османските оръдия скоро се разнесъл от Белград до Шегед. Според Фра Джовани да Тагликозо, Хуниади е станал свидетел на събирането на разнородна армия от 60 000 човека, повечето от които са се сблъскали с особеностите на придвижване чрез масови движения едва през последните десетина дни. Тези мъже били граждани и земеделци, просяци и свещеници, ученици, монаси, повечето от които без никакъв опит в битка и неадекватно въоръжени, но отдадени на каузата с фанатизъм, запален от стария францискански проповедник. Фра Джовани казва, че дори не е имало коне, освен тези, които носят провизии. Хунияди, от друга страна, успява да събере около 40**-**50 речни лодки, на които разположил някои от доверените си последователи. На тях той щял да разчита по**-**късно, когато опита да да си извоюва достъп до вътрешното пристанище на Белград, разположено на сложен терен, точно при вливането на Сава и Дунав. Хунияди планирал опита си да влезе в Белград по вода за **14 юли**. Положението в града вече е било почти отчайващо. Новини за впечатляващите приготовления на султана и огромните му запаси от храна и материали пробудили сериозни страхове из Европа за бъдещето на Унгария. Въпреки че, както обикновено, султанът се опитал да запази военната си цел в тайна колкото е възможно по**-**дълго, по това време вече цяла Европа знаела, че тази цел е Белград и в повечето кръгове същата тази цел вече се приемала за изгубена. Папа Калист III действал неуморно седмица след седмица, изпратил флот в източни води за нападение на турските брегове, дори обмислял атака на Истанбул. Европейските принцове обаче не направили нищо, за да помогнат. Тези от по**-**далечните страни просто следели събитията със спокойно безразличие, а онези, по**-**близко до полето на действие – с ужасена апатия. Хунияди и Капистрано се събрали в Сланкамен (няколко мили на север от Белград) за съвещание, но не стигнали до консенсус за плана на действие от там нататък. Джурадж Бранкович твърди в писмо от **13 юли 1456г.**, че Хунияди е събирал лодки на Сланкамен, както и че много кръстоносци са се събрали. Бранкович обявява, че ще подпомогне Хунияди по всякакъв начин, но реално не прави никаква стъпка в тази посока. Освен това той установява, че в турският лагер цари глад и „флорин злато

не може да купи хляб за пет човека дори за ден”, хората се разболявали и умирали всеки ден. Той обаче описва обстоятелствата в Белгард като същите, ако не и по**-**тежки.

Хунияди завършва приготовленията си в нощта **на 13 срещу 14 юли**. Рано на другата сутрин неговите кораби се отправят по Дунав право срещу линията от турски лодки, закотвени точно при връзката му със Сава на Белград. Сухопътните сили на кръстоносците се движели паралелно с Хунияди и Капистрано доколкото могли. Турците посрещнали отряда с презрение, уверени в победата, но били ударени в гръб от лодките от Белград, излезли от пристанището, за да се включат в атаката. Битката

траяла 5 часа, през които християните се опитвали да скъсат турския кордон и накрая усилията им били възнаградени. Желязната бариера била разбита на няколко места. Хунияди влязъл в Белград с най**-**добрите си бойци на **15 юли**. След това поражение султан Мехмед обсипал стените на крепостта с непрестанен оръдиен огън. Били постигнати три големи пробива в крепостта, неподлежащи на възстановяване. Мехмед се приготвил за основното нападение. Той избрал вечерта на **21 юли**. След ужасната жега на деня воюващите вече можели да се бият в брони без да рискуват да се

задушат в тях. Защитниците отбили първото нападение, но боят продължил и скоро няколкостотин турци вече били в крепостта. Те вече вярвали, че градът е техен. Широките пространства между външните стени и замъка се изпълвали с турци, също както и ровът пред стените. Но Хунияди и унгарската рота изненадали турците от засада. Оказало се, че вътре в крепостта имало повече кръстоносци, отколкото си мислели нападателите. По това време вече изгряла зората, а с нея и горещото утро

на **22 юли**, празникът на Мария Магдалена. Еничарите поели най**-**големия удар. Рововете били пълни с турски трупове; вътре в крепостта улиците били запречени от телата на неверниците. Когато Хунияди направил оглед сутринта на **22**-**ри**, той бил

изумен от размера на християнския успех и отбелязал, че за унгарската свобода били положени наистина много усилия. Той помнел Варна и Косово, и затова издал заповед никой да не се осмелява да преследва турците извън крепостните стени. На моряците било заповядано да не превозват никого нито по Дунав, нито по Сава. Хунияди очаквал друга турска атака и се боял, че при такава, наивната орда следваща Капистрано, би била изтребена.

**Обсадата на Белград (1521г.)**

Врата към Унгария. Сюлейман І Великолепни **(1520-1566г.)**, заедно с великия везир Пири Мехмед паша променя външнополитическия курс на ОИ и започва война с/щу нечестивия Запад. Осигурява си спокойствие на Изток и мирни отношения с Венеция, Русия. Това е една от най**-**важните му военни акции за пълно покоряване на Унгария, трасира се пътя към Централна Европа. На **18 май 1521г.** – Сюлейман напуска Истанбул и се насочва към Белград (от **1427г.** – гранична унгарска крепост) – една от най-големите цитадели на християнска Европа. След няколкоседмична обсада градът пада 🡪 османците консолидират позициите си на десния бряг на Дунав – създава се солиден плацдарм за предстоящите военни походи в Средна Европа. Османската обсада на Белград през лятото на **1521г.** е третият опит, след неуспешните от **1440** и **1456г.** За разлика от предходните два опита за завоюване на крепостта, този път османците я обграждат отвсякъде с цел прекъсване продоволствието и комуникациите на защитниците ѝ. За изпълнение на стратегическата османска цел предходно е завоюван Срем. Превземането на Белградската крепост бележи символичното начало на периода на разцвет и най**-**голямо териториално разширение на Османската империя. Първата християнска победа срещу османците след превземането на стратегическата крепост е чак след половин век **-** в битката при Лепанто, която е последвана от поредната Австро**-**Турска война.

**Обсада на Белград (1688г.)**

В годините след обсадата на Виена, християнските сили преминали в контранастъпление. Превзети са много градове, сред които като по**-**важна се отличава превзетата със щурм след 78 дни обсада **-** Буда. Карл Лотрингер успял да я превземе едва с 4**-**тия щурм на **2 септември 1686г.**, като преди това бил отблъснал огромна турска армия, дошла като подкрепление. През следващата година Венеция превзела Лепанто и Коринт. На **12 август 1687г.** край Мохач се провела решаваща битка. Християнската армия успяла да победи, вземайки реванш заради сражението от **1526г.** В края на същата година бунт свалил султан Мехмед IV. Tой бил заменен от по**-** големия си брат Сюлейман II. Синът на Леополд I **-** Йосиф пък бил обявен за крал на Унгария.

Следващата голяма цел на императора била Белград. През първата половина на август неговата армия тръгва към града, водена от Макс Емануел. Белград е обкръжен и обстрелван 12 дни. В боевете бил ранен самият Макс Емануел, както и принц Евгений Савойски **-** бъдещият военен гении. Решаващият щурм е на 6 септември, с който крепостта пада в християнски ръце. На **08.10.1690г.** обаче тя е повторно превзета от османския военачалник Мустафа Кьопрюлю.

**Обсадата на Виена (1529г.)**

Малко след битката при Мохач пътят за Буда е открит – на **11 септември** Сюлейман влиза в унгарската столица без бой и поставя на унгарския престол трансилванския княз Янош Сапояи (Заполие) и се връща в Истанбул. Два месеца след това в Унгария започва борба за кралската корона м/ду две феодални групировки:

- проавстрийска – за унгарски крал – австрийският ерцхерцог Фердинанд (брат на Карл V и на Мария **-** вдовицата на Людовик ІІ).

- проосманска **-** Янош Сапояи.

Фердинанд влиза в Унгария и прогонва Сапояи, който търси помощ от Сюлейман І. Подписан е договор **-** Янош Сапояи се признава за васал, а султанът му гарантита помощ за връщане на трона 🡪 войната с Унгария навлиза в нова фаза. На **10 май 1529г.** начело на 120 хил. армия, Сюлейман І и Ибрахим паша (вече бейлербей на Румелия), се отправят към Унгария (трети поход). На **8 септември** отново е завзета Буда и Сапояи е възстановен на унгарския трон. Сюлейман се насочва към Виена. Обсадата трае от септември до **октомври 1529г**. Австрийският пълководец Вилхелм фон Рогендорф поема командването на гарнизона. Операционното ръководство е поверено на 70**-**годишния немски наемник Никлас Граф Салм. Той пристига във [Виена](http://bg.wikipedia.org/wiki/%D0%92%D0%B8%D0%B5%D0%BD%D0%B0) начело на подкрепление, включващо немски наемни копиеносци ([ландскнехте](http://bg.wikipedia.org/w/index.php?title=%D0%9B%D0%B0%D0%BD%D0%B4%D1%81%D0%BA%D0%BD%D0%B5%D1%85%D1%82%D0%B5&action=edit&redlink=1)) и испански мускетари, носещи на врата си “Единадесетте апостола“, единадесет куршума и барут за тях, под командването на Луис де Авалос. Укрепва стените около [катедралата Св. Стефан](http://bg.wikipedia.org/w/index.php?title=%D0%A1%D1%82%D0%B5%D1%84%D0%B0%D0%BD%D1%81%D0%B4%D0%BE%D0%BC&action=edit&redlink=1), където установява главната си квартира. Барикадира и четирите порти и усилва стените, издига земни укрепления и вътрешен земен отбранителен вал. Създава се гражданско опълчение. На **27 септември** турската войска пристига в покрайнините на Виена. Дългият преход коства на османските войски загуби в хора, животни и оръдия, а 1/3 от пристигналите са спахии, неподходящи за обсадна война. Султанът изпраща трима богато облечени австрийски пленници да преговарят за предаването на града. Салм изпраща тримата богато облечени мюсюлмани, без да даде отговор. Османската артилерия започва да обстрелва стените, пораженията са малки. Гарнизонът на Виена започва набези с цел да попречи на прокопаването на траншеи и минирането, и на **29 септември** почти пленява Ибрахим паша **-** откриват турски тунели **-** австрийците прокопават тунели с/щу турските, свързват двата тунела и влизат в ръкопашен бой с тях. На **6 октомври** **-** Салм изпраща 8000 войници в нападение с/щу турските окопи **-** на връщане войниците се струпват пред портата, поради което турците убиват мнозина;

**10 октомври** **-** огромна турска мина взривява укрепленията при църквата Св. Клара, но опитът на еничарите да нахлуят е отблъснат в голямо кръвопролитие, а дупката е запълнена с дървени греди; **11 октомври** **-** завалява дъжд и с провала на минната стратегия шансовете за османска победа се стопяват. Османските войници изпитват остър недостиг на хранителни продукти и роптаят с/щу студа (непривичен за азиатците). Султанът и армията се страхуват, че до зимата няма да могат да се върнат по домовете си. **12 октомври** **-** Сюлейман свиква военен съвет **-** решава да се направи последно нападение, при което отново са отблъснати; **14 октомври** – турците убиват пленниците и се оттеглят. Хабсбургската монархия, Виена и цяла Европа си отдъхват – Сюлейман І търпи първото си голямо поражение. Фердинанд настоява да бъде признат за унгарски крал чрез мирни споразумения с ОИ, но султанът не е съгласен – титулува го “Господар на Виена”. Фердинанд се опитва и със сила да се укрепи в Буда 🡪 възстановяват се враждебните действия м/ду Австрия и ОИ. На **25 април 1532г.** започва четвъртият унгарски поход на Сюлейман – не успява да сломи съпротивата на южноунгарските крепости и се завръща в Истанбул (поради липсата на продоволствия и наближаващата зима).

**Обсада на Виена (1683г.)**

През **1682г.** приключва войната на ОИ с Московска Русия. След руската загуба, непосредствените съседи на руската държава – Полша и Хабсбургската империя са застрашени да бъдат следващите нападнати от силната султанска армия. По инициатива на полския крал Ян III Собиески е сключен договор за взаимопомощ при евентуална атака срещу Краков или Виена. Договорът е с дата **31 март 1683г.** По същото време от Одрин тръгва армията на Мехмед IV, с цел превземане на Виена. В Белград, на **13 май**, научавайки за сключения съюз, султанът провъзгласява великия везик Кара Мустафапаша за главнокомандващ, връчвайки му зеленото знаме на пророка. От своя страна Леополд I слага начело на своята армия Карл V фон Лотринген, който имал идеята за изнасяне на военните действия на вражеска територия, с цел да се предотврати евентуална обсада на Виена. Осъществяването на тази идея не се получава на практика, заради малкия брой войници, с които разполагал Карл – опитва се да превземе Нойхойзел, но се проваля. Докато Карл се опитва да осъществи идеите си **(05 – 09 юни)**, към Кара Мустафа паша се присъединяват много нови части – граф ИмреТьокьоли **(10 юни)** – османският васал в Унгария (обявен от султана за крал на „Средна Унгария”), също така владетелите на Трансилвания, Молдавия, Влахия и татарският хан Ибрахим паша **(27 юни)**. В началото на юли великият везир стига до подстъпите за Виена. Там на **7 юли** се състои сражение между него и отстъпващите части на Карл Лотринген, в което татарската коннците печели победа за Кара Мустафа. Разбирайки за това, император Леополд I напуска столицата. За командир на гарнизона е оставен Ернст Рюдигер фон Щаремберг. На **14 юли** везирът пристига при Виена, с което се поставя началото на 60**-**дневната обсада на града. Общият брой на защитниците е около 20 хил. души, сред които и 700 студенти начело с ректора на университета. Срещу тях стоят около 90 хиляди души турска армия. Въпреки че османците разполагали със скица на стените на града (донесени от Тьокьоли в Константинопол, като подарък срещу искана помощ да седне на трона в Унгария, тоест известно време преди самия поход), по незнайна причина Кара Мустафа избрал да нападне най – силно укрепленията между бастионите Бург и Льобел, което било грешка, тъй като това е най – силната част от стената. Дали е демонстрирал сила, или картите на Тьокьоли са били грешни, не може да се каже. Това забавя силно напредъка на обсадата и дава време на Ян III да организира армия не само от Полша, но и от повечето херцогства и владения в Централна Европа, част от СРИ. В средата на август християнските войски се събират около Тулн, на 30 км СЗ от Виена. За отбелязване е, че великият везир не докарва при Виена тежки оръжия, тъй като разчитал повече на сапьорите за взривяването на градските стени. В началото на септември сапьорите успели да преодолеят външната фортификационна система и да започнат взривяването на главната крепост. На **04.09**. те пробили 10**-**метрова дупка в стената и едва не влезли в самия град. На **07.09**. започва походът на християнската армия към Виена. Два дни по – късно османците залавят двама разузнавачи, от които разбират че християнската армия ще бъде тук скоро. Свикан е съвет, на който е решено обсадата да не се вдига, а срещу християните да се изпратят само част от въоръжените сили. Според османските сведения, християнският удар щял да настъпи на **11.09.** сутринта и затова Мустафа Паша накарал войниците да стоят будни през нощта на **10 срещу 11**-**ти**. След като се видяло, че удар няма да има, войниците си легнали. Кара Мустафа не предполагал, че християните ще предпочетат да се придвижат през най – трудния маршрут, който минава през Виенската гора. Ако разузнаването му било разбрало това, османската армия би могла лесно да спре християнското придвижване. В това е и една от основните причини за неуспеха на великия везир. Рано сутринта на **12 септември** се появява християнската войска, която разбива обсадата на града.